ഗോള്വല്ക്കറുടെയും സവര്ക്കറുടെയും പുസ്തകങ്ങള് പഠിപ്പിക്കില്ലെന്ന് കണ്ണൂര് സര്വകലാശാല വൈസ്ചാന്സിലര് കണ്ണൂര് : ആര്.എസ്.എസ് സൈദ്ധാന്തികരായ ഗോള്വല്ക്കറുടെയും സവര്ക്കറുടെയും പുസ്തകങ്ങള് പഠിപ്പിക്കാനുള്ള തീരുമാനത്തില്നിന്ന് കണ്ണൂര് സര്വകലാശാല പിന്മാറി. പുസ്തകങ്ങള് പി.ജി സിലബസില് നിന്ന് ഒഴിവാക്കുമെന്ന് വൈസ്ചാന്സിലര് ഡോ. ഗോപിനാഥ് രവീന്ദ്രന് അറിയിച്ചു. സിലബസില് മാറ്റം വരുത്തി നാലാം സെമസ്റ്ററില് പഠിപ്പിക്കുമെന്നാണ് വൈസ് ചാന്സിലര് പറഞ്ഞത് . എത്ര പ്രതിഷേധം ഉണ്ടായാലും പിജി സിലബസ് പിന്വലിക്കില്ലെന്ന നിലപാടാണ് വൈസ് ചാന്സിലര് ഇപ്പോള് മാറ്റിയത്. ഇന്ത്യയിലെ രാഷ്ട്രീയപാര്ട്ടികളെ കുറിച്ച് പഠിക്കുമ്ബോള് ബി.ജെ.പിയുടെ വളര്ച്ച വിദ്യാര്ത്ഥികള് മനസിലാക്കണം. ഒരു തത്വശാസ്ത്രത്തെ എതിര്ക്കാനാണെങ്കിലും അതിനെ കുറിച്ച് ധാരണയുണ്ടാവണം. അതിനാലാണ് ആര്.എസ്.എസ് സൈദ്ധാന്തികരുടെ പാഠഭാഗങ്ങള് ഉള്പ്പെടുത്തിയിരുന്നത് എന്നായിരുന്നു സിലബസിനെ കുറിച്ച് വിസി അഭിപ്രായപ്പെട്ടിരുന്നത്. എം.എസ് ഗോള്വല്ക്കറുടെ നാം അഥവാ നമ്മുടെ ദേശീയത്വം നിര്വ്വചിക്കപ്പെടുന്നു വീ ഔര് നാഷന്ഹുഡ് ഡിഫൈന്സ്, വിചാരധാര ബഞ്ച് ഓഫ് തോട്ട്സ്, വി.ഡി. സവര്ക്കറുടെ ആരാണ് ഹിന്ദു എന്നീ പുസ്തകങ്ങളാണ് പിജി മൂന്നാം സെമസ്റ്ററില് ഉള്പ്പെടുത്തിയത്.